Blaze7451/Wiki-th-20250601 huggingface dataset:
ภาษาม้งขาว

ภาษาม้งขาว หรือ ภาษาม้งเด๊อว (Hmong Daw) มีผู้พูดทั้งหมด 514,895 คน พบในจีน 232,700 คน (พ.ศ. 2547) ทางตะวันตกของกุ้ยโจว ทางใต้ของเสฉวนและยูนนาน พบในลาว 169,800 คน (พ.ศ. 2538) ทางภาคเหนือ พบในไทย 32,395 คน (พ.ศ. 2543) ในจังหวัดเพชรบูรณ์ ตาก แม่ฮ่องสอน เชียงราย น่าน พิษณุโลก เลย สุโขทัย กำแพงเพชร แพร่ พะเยา อุตรดิตถ์ ลำปาง ในเวียดนามพบทางภาคเหนือพบได้บ้างในจังหวัดทางภาคใต้ เช่น จังหวัดดั๊กลัก มีผู้พูดภาษานี้ในฝรั่งเศสและสหรัฐด้วย 
เข้าใจกันได้กับภาษาม้งเขียว จัดอยู่ในตระกูลภาษาม้ง-เมี่ยน ภาษากลุ่มม้ง เป็นภาษาที่มีพยัญชนะมาก บางเสียงไม่มีในภาษาไทย ไม่มีเสียงตัวสะกด ไม่มีความต่างระหว่างสระเสียงสั้นกับสระเสียงยาว เสียงวรรณยุกต์ มี 8 เสียงคือ- เสียงต่ำ-ตก มีการกักเส้นเสียงตอนท้ายทำให้สระเสียงสั้นกว่าปกติ คล้ายเยงเอกกึ่งเสียงโทในภาษาไทย- เสียงต่ำ-ขึ้น คล้ายเสียงจัตวาในภาษาไทย- เสียงกลาง-ระดับ คล้ายเสียงสามัญในภาษาไทย- เสียงต่ำ-ระดับ คล้ายเสียงเอกในภาษาไทย- เสียงกลาง-ตก คล้ายเสียงโทในภาษาไทย แต่ต่ำกว่าและมีลมออกมามาก- เสียงสูง-ขึ้น คล้ายเสียงตรีในภาษาไทย- เสียงสูง-ตก คล้ายเสียงโทในภาษาไทย- เสียงกลาง-ขึ้น คล้ายเสียงจัตวาในภาษาไทย แต่เสียงเริ่มต้นสูงกว่า และเลื่อนขึ้นสูงกว่า เสียงนี้พบน้อย

**อ้างอิง**
 ศัพทานุกรมไทย-คำเมือง-ม้งขาว-กะเหรี่ยงสะกอ-มูเซอดำสำหรับแพทย์ ทันตแพทย์และสัตวแพทย์เพื่อการพัฒนุณภาพชีวิตของชาวชนบท. กทม. สำนักพิมพ์จุฬาลงกรณ์มหาวิทยาลัย. 2530- Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ม้งขาว
ม้งขาว
ม้งขาว
ม้งขาว
ภาษาม้งเขียว

ภาษาม้งเขียว หรือ ภาษาม้งจั๊ว (Hmong Njua) ภาษาม้งตะวันตก มีผู้พูดทั้งหมด 1,290,600 คน พบในจีน 1,000,000 คน (พ.ศ. 2525) ซึ่งรวมชาวบูนูที่เป็นชนกลุ่มเย้าแต่พูดภาษานี้เป็นภาษาแม่ 29,000 คนเข้าไปด้วย  ในบริเวณกุ้ยโจว เสฉวน และยูนนาน พบในลาว 145,600 คน (พ.ศ. 2538)ทางภาคเหนือ พบในพม่า 10,000 คน (พ.ศ. 2530) พบในไทย 33,000 คน ในจังหวัดตาก น่าน เชียงใหม่ แม่ฮ่องสอน เพชรบูรณ์ เชียงราย พะเยา เลย สุโขทัย แพร่ กำแพงเพชร อุทัยธานี พบในเวียดนาม ทางภาคเหนือ พบได้บ้างในจังหวัดทางภาคใต้ เช่น จังหวัดดั๊กลัก มีผู้พูดภาษานี้ในฝรั่งเศสและสหรัฐด้วย 
เข้าใจกันได้กับภาษาม้งขาว จัดอยู่ในตระกูลภาษาม้ง-เมี่ยน ภาษากลุ่มม้ง เรียงประโยคแบบประธาน-กรรม-กริยา มีวรรณยุกต์ 3 เสียง 

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ม้งเขียว
ม้งเขียว
ม้งเขียว
ม้งเขียว
ม้งเขียว
นัมเบอส์

นัมเบอส์ (NUMB3ERS) เป็นละครชุดอเมริกันแนวดราม่า อาชญากรรม ออกอากาศทางช่องซีบีเอส ตั้งแต่วันที่ 23 มกราคม ค.ศ. 2005 ถึง 12 มีนาคม ค.ศ. 2010 ละครสร้างโดย นิโคลัส ฟาแลกชี และเชอริล ฮิวตัน เนื้อเรื่องเกี่ยวกับเจ้าหน้าที่พิเศษเอฟบีไอ ดอน เอปเพส (ร็อบ มอร์โรว์) และน้องชาย ชาร์ลี เอปเพส (เดวิด ครัมโฮลซ์) ช่วยดอนไขปริศนาอาชญากรรมให้กับเอฟบีไอ

**เนื้อเรื่อง**
การดำเนินเรื่องผ่านชีวิตของสองพี่น้องตระกูลเอพส์ พี่ชายชื่อ ดอน (Don Eppes แสดงโดย Rob Morrow) เป็นเจ้าหน้าที่พิเศษเอฟบีไอ (FBI Special Agent) ร่วมมือกับเจ้าหน้าที่พิเศษคนอื่นๆ สืบสวนคลี่คลายคดีอาชญากรรม (ที่ไม่ธรรมดา) ใน Los Angeles โดยอาศัยความช่วยเหลือทางด้านคณิตศาสตร์ จากชาลีน้องชายอัจฉริยะของเขา (Charlie Eppes รับบทโดย David Krumholtz) ผู้เรียนจบเป็นโปรเฟซเซอร์ รับหน้าที่ให้คำปรึกษากับนาซาและเอฟบีไอ ตั้งแต่อายุยังน้อย และบางครั้งชาลีก็ได้คำแนะนำดีๆจาก อมิตา รามานุจัน (Amita Ramanujan รับบทโดย Navi Rawat) แฟนสาวนักคณิตศาสตร์ (ผู้เคยเป็นลูกศิษย์) ตลอดจนลารรี่ (Larry Fleinhardt แสดงโดย Peter MacNicol) เพื่อนนักฟิสิกส์และจักรวาลวิทยา ผู้อายุมากกว่า และเคยเป็นอาจารย์ที่ปรึกษาของชาลี
นอกจากนี้เรื่องราวยังสะท้อนถึงความสัมพันธ์ ระหว่างพี่น้องตระกูลเอพส์ กับบิดา อลัน เอพส์ (Alan Eppes รับบทโดย Judd Hirsch) ผู้เพิ่งเกษียณจากการเป็นนักวางผังเมืองแอลเอ ชีวิตการทำงานของดอน เจ้าหน้าที่พิเศษเอฟบีไอผู้คอยรับความช่วยเหลือจากน้องชาย ชีวิตอาจารย์ในมหาวิทยาลัยของชาลี ที่เรียนจบตั้งแต่อายุน้อย และต้องรับทั้งงานสอน งานให้คำปรึกษาจนแทบไม่มีเวลาสำหรับเข้าสังคม
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ซีรีส์ทางโทรทัศน์โดยซีบีเอสสตูดิโอส์
นาดียา กอเมอเนช

ไฟล์:Nadia Comăneci Montreal1976b.jpeg|thumb|กอเมอเนชในโอลิมปิกฤดูร้อน 1976
นาดียา เอเลนา กอเมอเนช คอนเนอร์ (เกิดวันที่ 12 พฤศจิกายน ค.ศ. 1961) รู้จักกันโดยอาชีพว่า นาดียา กอเมอเนช (Nadia Comăneci, audio=Ro-Nadia Comăneci.ogg) เป็นนักยิมนาสติกที่เกษียณชาวโรมาเนียที่ชนะรางวัลเหรียญทองโอลิมปิกมาแล้ว 5 ครั้ง ใน ค.ศ. 1976 กอเมอเนชตอนอายุ 14 ปี เป็นนักยิมนาสติกคนแรกที่ได้คะแนนเต็ม 10.0 ในงานโอลิมปิก 
กอเมอเนชกลายเป็นหนึ่งในนักยิมนาสติกที่เป็นที่รู้จักมากที่สุดในโลกและถูกกล่าวถึงเป็นผู้ที่ทำให้กีฬานี้โด่งดังไปทั่วโลก ใน ค.ศ. 2000 สถาบันลอริอุสเวิลด์สปอตส์อะวอดส์จัดให้เธอเป็นหนึ่งในนักกีฬาประจำคริสต์ศตวรรษที่ 20

**อ้างอิง**

**ข้อมูลที่อ้างอิง**
 cite book |ref = Comaneci |last = Comăneci |first = Nadia |year = 2004 |title = Letters to a Young Gymnast |url = https://archive.org/details/letterstoyounggy00coma |url-access = registration |series = The Art of Mentoring |publisher = Basic Books |isbn = 0-465-01276-0 

**อ่านเพิ่ม**
 Kerr, Roslyn. "  The Impact of Nadia Comaneci on the Sport of Women's Artistic Gymnastics." Sporting Traditions, Australian Society for Sports History. November 2006:87–102.

**แหล่งข้อมูลอื่น**
 bartandnadia.com-  Voices of Oklahoma interview with Bart Conner. First person interview conducted on February 28, 2013, with Bart Conner, husband of Nadia Comăneci.
คลิปวิดีโอ:-  Nadia Comăneci makes history at the Montreal 1976 Olympics – The Olympic Channel, 2010-  Nadia Comăneci – First Olympics Perfect 10 (Uneven Bars)- Montreal 1976 Olympics – The Olympic Channel, 2015-  Nadia Comăneci – Selections from all of her routines – Montreal 1976 Olympics (overview) – The Olympic Channel, 2012-  The Adorable Way This Olympic Couple First Met | Where Are They Now | Oprah Winfrey Network – Oprah Winfrey Network (U.S. TV channel), 2016-  Nadia Comaneci & Bart Conner Commentate on Their Perfect Olympic Routines | Take the Mic – The Olympic Channel, 2016-  Nadia Comaneci and Bart Conner, 11 Olympic Medals in this Olympic Family – The Olympic Channel, 2016
หมวดหมู่:นักกีฬาชาวโรมาเนีย
หมวดหมู่:นักยิมนาสติก
หมวดหมู่:ชาวอเมริกันเชื้อสายโรมาเนีย
หมวดหมู่:นักกีฬาเหรียญทองโอลิมปิก
หมวดหมู่:นักยิมนาสติกสากลหญิงชาวโรมาเนีย
หมวดหมู่:ผู้เข้าแข่งขันโอลิมปิกฤดูร้อน 1976
หมวดหมู่:บุคคลจากเทศมณฑลบาเกิว
คีตาญชลี

คีตาญชลี (Gitanjali; গীতাঞ্জলি)  มีความหมายว่า "song offerings" หรือ "prayer offering of song"  เป็นกวีนิพนธ์ภาษาอังกฤษ จำนวน 103 บท ของรพินทรนาถ ฐากุร  ซึ่งแปลจากต้นฉบับภาษาเบงกอล  ก่อนที่ท่านจะเดินทางมาประเทศอังกฤษในปี ค.ศ. 1912   ต้นฉบับตีพิมพ์เป็นครั้งแรกในปี ค.ศ. 1913 เขียนบทนำโดย ดับเบิลยู. บี. ยีตส์ และได้รับความนิยมอย่างสูง  ทำให้ท่านได้รับรางวัลโนเบลสาขาวรรณกรรม ในปีนั้น (พ.ศ. 2456)  นับเป็นชาวเอเชียคนแรก และคนแรกที่ไม่ได้เป็นชาวยุโรป ที่ได้รับรางวัลโนเบล
คีตาญชลี ได้รับการแปลเป็นภาษาไทยโดย กรุณา กุศลาศัย ตีพิมพ์ครั้งแรกในปี พ.ศ. 2512

**แหล่งข้อมูลอื่น**
 name=คีตาญชลี-  คีตาญชลี พร้อมภาพประกอบ date=2009-11-29  

**อ้างอิง**
หมวดหมู่:รพินทรนาถ ฐากุร
หญ้ามิสแคนทัส

หญ้ามิสแคนทัส (ชื่อสกุลทางวิทยาศาสตร์ Miscanthus) เป็น สกุล (genus) ของหญ้าพืชหลายปี ประมาณ 15 ชนิด มีถิ่นกำเนิดในถิ่นกึ่งโซนร้อนของแอฟริกาและเอเซียใต้ โดยมีหญ้ามิสแคนทัสชนิดไซเนนซิส หรือ "หญ้าซูซูกิ" (M. sinensis) ชนิดเดียวที่สามารถขึ้นเหนือขึ้นไปได้ในเขตอบอุ่นของเอเชียตะวันออก
ชนิดที่เลือก
*Miscanthus floridulus
*หญ้ามิสแคนทัสช้าง (Miscanthus giganteus)
*Miscanthus sacchariflorus (หญ้าเงินอามิยูร์)
*หญ้ามิสแคนทัสซูซูกิ (Miscanthus sinensis)
*Miscanthus tinctorius
*Miscanthus transmorrisonensis

**การใช้งาน**

**หญ้ามิสแคนทัสช้าง (M. giganteus)**
ดูบทความหลักที่ หญ้ามิสแคนทัสช้าง
เป็นหญ้าพันธุ์ผสมเป็นหมัน (sterile hybrid) ระหว่าง M. sinensis และ M. sacchariflorus หญ้ามิสแคนทัสช้าง (Miscanthus giganteus) หรือ "E-grass" ได้ถูกนำมาทดลองเป็นเชื้อเพลิงชีวภาพในยุโรปมาตั้งแต่ต้นคริสต์ศตวรรษ 1980 (ตั้งแต่ประมาณ พ.ศ. 2525) หญ้าชนิดนี้สามารถขึ้นได้สูงกว่า 3.50 เมตร และมีน้ำหนักแห้งในฤดูเก็บเกี่ยวมากถึง 10 ตัน/เอเคอร์ หรือ 4 ตัน/ไร่ บางครั้งมีการเรียกหญ้าชนิดนี้ว่า "หญ้าช้าง" (Elephant Grass) ซึ่งไปสับสนกับหญ้าแอฟริกา (Pennisetum purpureum) ซึ่งเรียกว่า "หญ้าช้าง" เช่นกัน
ด้วยการเจริญเติบโตที่รวดเร็ว มีส่วนประกอบแร่ธาตุที่น้อยและมีชีวมวลที่สูงของหญ้ามิสแคนทัสช้างนี้ทำให้มักกลายเป็นตัวเลือกที่นิยมมาใช้ผลิตเชื้อเพลิงชีวภาพ หลังการเก็บเกี่ยวแล้ว ยังสามารถนำส่วนที่เหลือมาใช้เป็นเชื้อเพลิงสำหรับการทำความร้อนและต้มไอน้ำสำหรับเทอไบน์ผลิตไฟฟ้าได้ด้วย ผลการปลดปล่อย CO2 มีค่าเท่ากับปริมาณของ CO2 ที่ต้นหญ้าดูดจากบรรยากาศมาใช้ในช่วงการเจริญเติบโต ดังนั้นจึงนับได้ว่าหญ้ามิสแคนทัสข้างเป็นกลางในกระบวนการแก๊สเรือนกระจกโดยไม่นับการปลดปล่อย CO2 จากเชื้อเพลิงซากดึกดำบรรพ์ที่อาจเกิดขึ้นในช่วงการปลูก การให้ปุ๋ยหรือการเก็บเกี่ยว รวมทั้งการขนส่งถึงจุดการใช้งาน เมื่อนำมาผสมกับถ่านหินในอัตรา 50%-50% ก็สามารถใช้ได้ในโรงไฟฟ้าถ่านหินที่มีอยู่เดิมได้เลยโดยไม่ต้องทำอะไรเพิ่ม

**หญ้ามิสแคนทัสซูซูกิ (M. sinensis)**
หญ้ามิสแคนทัสซูซูกิเป็นพืชทางการค้าสำหรับปลูกเป็นไม้ประดับ มีชื่อเรียกในประเทศญี่ป่นว่า "หญ้าซูซูกิ" (すすき) ซึ่งนิยมปลูกเป็นต้นไม้สัญลักษณ์ในช่วงปลายฤดูร้อน ได้มีการกล่าวถึงไว้ในกวีนิพนธ์เก่าแก่ของญี่ปุ่น (เล่มที่ 8 พ.ศ. 2018) ว่าเป็นพืช 1 ใน 7 ของสมุนไพรฤดูใบไม้ร่วง  (akinonanankusa) รวมทั้งการใช้เป็นเดือนที่ 8 ในไพ่ฮานาฟูดะ ( hanafuda) ซึ่งเป็นไพ่โบราณของญี่ปุ่น นอกจากนี้หญ้าซูซูกิยังมีคุณสมบัติในการใช้ทำเยื่อสำหรับทำกระดาษได้เป็นอย่างดีอีกด้วย

**อ้างอิง**

**แหล่งข้อมูลอื่น**
 Miscanthus date=2006-10-11 - Miscanthus as energy source (German)- Miscanthus x giganteus - as an energy crop - Miscanthus Research at the University of Illinois
หมวดหมู่:หญ้า
หมวดหมู่:พืชพลังงานทดแทน
คีตาญชลี (แก้ความกำกวม)

คีตาญชลี สามารถหมายถึง- คีตาญชลี (Gitanjali; গীতাঞ্জলি) กวีนิพนธ์ภาษาอังกฤษของ รพินทรนาถ ฐากูร ซึ่งทำให้ท่านได้รับรางวัลโนเบลสาขาวรรณกรรม ในปี พ.ศ. 2456- คีตาญชลี (วงดนตรี) วงดนตรีเพื่อชีวิตสัญชาติไทย- คีตาญชลี (นามปากกา)
คูล (เสิร์ชเอนจิน)

คูล (Cuil) เป็นเสิร์ชเอนจินที่จัดเรียงหน้าเว็บตามเนื้อหาและแสดงผลการค้นหาค่อนข้างละเอียดกว่าปกติ และหลาย ๆ ครั้งก็แสดงพร้อมรูปเล็ก ๆ คูลอ้างว่ามีดัชนีข้อมูลมากกว่าเสิร์ชเอนจินใด ๆ ด้วยจำนวน 120,000 ล้านหน้าเว็บ เปิดให้บริการเมื่อ 28 กรกฎาคม พ.ศ. 2551

**อ้างอิง**

**แหล่งข้อมูลอื่น**
  หน้าแรก Cuil date=2010-09-10 
หมวดหมู่:เสิร์ชเอนจิน
เพื่อนกันเฉพาะวันพระ

ภาพยนตร์เรื่อง เพื่อนกันเฉพาะวันพระ หรือชื่อในภาษาอังกฤษว่า  Ghost College Of Fine Arts เคยออกฉายเมื่อวันที่ 10 เมษายน พ.ศ. 2551 จัดจำหน่ายโดย  โมโน ฟิลม์ ทำรายได้รวม 2.1 ล้านบาท ซึ่งดูได้แต่เยาวชนอายุต่ำกว่า 15 ปี ไม่ควรชมตามลำพัง มีเนื้อหาที่น่ากลัวสยองขวัญ และคำหยาบคายเพียงเล็กน้อย

**นักแสดง**
 เจนสุดา ปานโต รับบทเป็น  อังคณา- ธนา สุทธิกมล รับบทเป็น ไตรรงค์- คชาภา ตันเจริญ รับบทเป็น ฟุ้ง- ชวลิต ศรีมั่นคงธรรม รับบทเป็น เปี๊ยก- อังศุมา สภารักษ์ปัญญา รับบทเป็น ลัดดา- ปานพิมพ์ เตชะธนชัยพัฒน์ รับบทเป็น ผกามาศ

**อ้างอิง**

**แหล่งข้อมูลอื่น**
  เว็บไซต์ทางการ date=2008-09-15 -  ข้อมูลภาพยนตร์ไทยเรื่องเพื่อนกันเฉพาะวันพระ- title=เพื่อนกันเฉพาะวันพระ (2008)
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2551
ตำบลขามป้อม

ตำบลขามป้อม สามารถหมายถึงตำบลที่มีชื่อเดียวกันนี้ 5 แห่งในอำเภอและจังหวัดต่าง ๆ คือ- ตำบลขามป้อม อำเภอพระยืน จังหวัดขอนแก่น- ตำบลขามป้อม อำเภอเปือยน้อย จังหวัดขอนแก่น- ตำบลขามป้อม อำเภอวาปีปทุม จังหวัดมหาสารคาม- ตำบลขามป้อม อำเภอเขมราฐ จังหวัดอุบลราชธานี- ตำบลขามป้อม อำเภอสำโรง จังหวัดอุบลราชธานี
หมวดหมู่:แอลกอฮอล์

หมวดหมู่นี้เกี่ยวกับสารประกอบเคมี สำหรับเครื่องดื่ม ดูที่ :หมวดหมู่:เครื่องดื่มแอลกอฮอล์
หมวดหมู่:สารประกอบอินทรีย์
หมวดหมู่:สารประกอบออกซิเจน
บูลม่า

บูลม่า มีบทบาทมากในสมัย "ซุน โกคู" เป็นเด็ก เป็นผู้ประดิษฐ์ดราก้อนเรด้าร์ เครื่องมือที่ใช้ค้นหาดราก้อนบอล และได้ออกค้นหาดราก้อนบอลจนไปพบ "ซุน โกคู" สมัยเด็กที่มีดราก้อนบอลอยู่หนึ่งลูก และได้เห็นความสามารถด้านต่อสู้ของซุน โกคู จึงได้หลอกใช้ให้ค้นหาดราก้อนบอลลูกอื่น ๆ

**ครอบครัว**
 เบจิต้า (สามี)- ทรังคซ์ (ลูกชาย)- บรา (ลูกสาว)- ไทต์ (พี่สาว)
หมวดหมู่:ตัวละครในดราก้อนบอล
หมวดหมู่:ตัวละครมนุษย์เคลื่อนไหว
หมวดหมู่:ไซด์คิกอนิเมะและมังงะ
หมวดหมู่:ตัวละครที่ถูกชุบชีวิต
หมวดหมู่:ตัวละครที่เป็นวิศวกรเครื่องกล
หมวดหมู่:ตัวละครที่เป็นวิศวกรไฟฟ้า
หมวดหมู่:ตัวละครที่เป็นวิศวกรอิเล็กทรอนิกส์
หมวดหมู่:ตัวละครที่เป็นวิศวกรการบินและอวกาศยาน
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
โลหะปราสาท

โลหะปราสาท สามารถหมายถึง

**โลหะปราสาทตามลำดับการสร้าง**
# มิคารมาตุปราสาท กรุงสาวัตถี
# โลหะปราสาท กรุงอนุราธปุระ
# ปราสาทนภศูล นครเชียงใหม่
# โลหะปราสาท วัดราชนัดดารามวรวิหาร กรุงเทพมหานคร
# โลหะปราสาทพระธาตุศรีเมืองปง จังหวัดเชียงใหม่
โรเจอร์ แรบบิท ตูนพิลึกโลก

ฮูเฟรมด์โรเจอร์แรบบิท เป็นภาพยนตร์การ์ตูนสหรัฐอเมริกา เป็นการรวบรวการ์ตูนทั้ง ดิสนีย์ และ ลูนีย์ ทูนส์ เป็นภาพยนตร์ประเภท ตลก/ผจญภัย ออกฉายในปี ค.ศ. 1988 กำกับโดย Robert Zemeckis และ Richard Williams 

**นักแสดง**

**นักแสดงแบบมนุษย์**

**ดูเพิ่ม**
  Disney's official site for this film date=2006-05-14 - title=Who Framed Roger Rabbit-  Filmsite.org - Who Framed Roger Rabbit-  Roger Rabbit Fan Club at deviantART date=2008-07-20 
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์ที่ออกฉายในปี พ.ศ. 2531
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย โรเบิร์ต เซเมกคิส
หมวดหมู่:ภาพยนตร์แอนิเมชันของดิสนีย์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์ที่ถ่ายทำในฮาร์ตฟอร์ดเชอร์
เหยา หมิง

เหยา หมิง
เหยา หมิง (p=Yáo Míng) เกิดเมื่อวันที่ 12 กันยายน ค.ศ. 1980 เป็นนักบาสเกตบอลอาชีพชาวจีน เล่นให้กับทีมฮิวสตัน รอกเก็ตส์ ในเอ็นบีเอ เขายังเป็นนักกีฬาที่สูงที่สุดในเกมรวมดาราเอ็นบีเอ ด้วยความสูง 7 ฟุต 6 นิ้ว (229 ซม.)ปัจจุบันดำรงตำแหน่งประธานสหพันธ์บาสเกตบอลจีน
เหยา เกิดในเซี่ยงไฮ้ ประเทศจีน เริ่มเล่นให้กับ Shanghai Sharks  เมื่อตอนวัยรุ่น และเล่นให้กับ Chinese Basketball Association (CBA) เป็นเวลา 5 ปี และได้เป็นแชมป์ในปีสุดท้าย เขาเริ่มเข้าใน NBA Draft ในปี 2002  หลังจากนั้นได้มีการต่อรองกับ CBA และ Sharks จนได้เป็นส่วนหนึ่งในฮิวสตัน รอกเก็ตส์ เขาได้รับตำแหน่งเป็นเซ็นเตอร์ จนได้รางวัลผู้เล่นดาวรุ่งในปี 2002 และติดทีมรวมดาราในปี 2003-2004
เหยาจบปริญญาเอก มหาวิทยาลัยฮ่องกง
เหยาแต่งงานกับเย้ ลี้ อดีตนักบาสเกตบอลทีมชาติจีน เขายังเป็นนักกีฬาที่มีชื่อเสียงที่สุดคนหนึ่งในจีน มีสินค้าสนับสนุนเขาหลายบริษัท และเป็นคนดังที่รวยที่สุดในจีน 5 ปีติดต่อกัน ชีวิตในเอ็นบีเอของเขายังถูกสร้างให้เป็นหนังสารคดีที่ชื่อว่า Yao: A Life in Two Worlds

**อ้างอิง**

**แหล่งข้อมูลอื่น**
  เบ้าหลอมเหยาหมิงfix-attempted=yes  โดย ผู้จัดการออนไลน์ 1 เมษายน 2551 11:48 น -  เครือข่ายคนรักเหยาหมิง และชอบเล่นบาส date=2009-03-27 -  รวมคลิปบาสเก็ตบอล date=2009-05-01 
หมวดหมู่:นักบาสเกตบอลชาวจีน
หมวดหมู่:บุคคลจากเซี่ยงไฮ้
หมวดหมู่:ชาวจีนในสหรัฐ
หมวดหมู่:ผู้เล่นฮิวสตันรอกเก็ตส์
หมวดหมู่:ผู้เล่นในซีบีเอ
หมวดหมู่:ผู้เล่นในเอ็นบีเอ
หญ้ามิสแคนทัสช้าง

หญ้ามิสแคนทัสช้าง (Miscanthus giganteus) เป็นหญ้ามิสแคนทัสชนิดพืชหลายฤดูชนิดหนึ่ง (perennial grass) ขนาดใหญ่ (ที่สามารถสูงได้ถึง 4 เมตร) ที่นำมาใช้ในการผลิตเชื้อเพลิงชีวภาพ ปัจจุบันมีการผลิตเชิงการค้าในสหราชอาณาจักรซึ่งกำลังเป็นที่ต้องการของตลาดที่เพิ่มกำลังเพิ่มอย่างรวดเร็ว นอกจากการใช้เป็นเชื้อเพลิงสำหรับผลิตไฟฟ้าและความร้อนที่มีราคาประหยัดแล้ว หญ้ามิสแคนทัสช้างยังเป็นพืชที่เป็นมิตรต่อสิ่งแวดล้อมอีกด้วย ด้วยระบบรากที่มีขนาดใหญ่มันจึงสามารถหาอาหารได้ดีกว่า นอกจากนี้ลำต้นส่วนล่างที่สูงยังใช้เป็นที่อยู่อาศัยของสัตว์ต่างๆ ตามธรรมชาติได้ดีด้วย การให้ผลผลิตต่อไร่ที่สูงและไม่ต้องการการดูแลมาก หญ้ามิสแคนทัสช้างจึงมีความเหมาะสมมากในการเก็บกักคาร์บอนและใช้ในการสร้างดิน

**การใช้งาน**
การวิจัยเชิงทดลองที่ทำในสหรัฐ และไอร์แลนด์กำลังก้าวหน้าไปได้ดีมากในการใช้หญ้ามิสแคนทัสช้างเป็นแหล่งชีวมวลสำหรับผลิตพลังงานทั้งเพื่อการเผาโดยตรงและเพื่อผลิตแอลกอฮอล์จากเซลลูโลส หรือเป็นเชื้อเพลิงชีวภาพชนิดอื่น

**แหล่งข้อมูลอื่น**
  งานวิจัยหญ้ามิสแคนทัสในอิลลินอยส์ - You Tube-  Grass is greener in biofuel futurefix-attempted=yes -  Miscanthus date=2010-10-25   Crops pictures date=2016-01-08  เครือข่ายพันธมิตรยุโรป REGIX- John Amos Enegy Ltd Biomass Agents - ความร้อนและไฟฟ้า- Bical Energy - ความร้อนและไฟฟ้า- หญ้ามิสแคนทัส date=2006-10-11 - Miscanthus as energy source (เยอรมัน)- Miscanthus x giganteus - as an energy crop - งานวิจัยหญ้มิสแคนทัสที่มหาวิทยาลัยอิลลินอยส์- Miscanthus - GEGA National Standards Ireland date=2008-10-01  - หญ้ามิสแคนทัส - GEGA มาตรฐานแห่งชาติ ไอร์แลนด์
หมวดหมู่:หญ้า
หมวดหมู่:พืชพลังงานทดแทน
มานิตย์ จิตต์จันทร์กลับ

มานิตย์ จิตต์จันทร์กลับ แกนนำและที่ปรึกษาแนวร่วมประชาธิปไตยต่อต้านเผด็จการแห่งชาติ (นปช.) สมาชิกสภาผู้แทนราษฎร ระบบสัดส่วน พรรคพลังประชาชน และอดีตอธิบดีผู้พิพากษาศาลอาญา  
มานิตย์ เกิดวันที่ 24 มิถุนายน พ.ศ. 2481 จบการศึกษาปริญญาตรี นิติศาสตร์บัณฑิต มหาวิทยาลัยธรรมศาสตร์ และ วุฒิเนติบัณฑิตไทย เคยดำรงตำแหน่งอธิบดีผู้พิพากษาศาลอาญา และผู้พิพากษาหัวหน้าคณะในศาลฎีกา ต่อมาในกรณีวิกฤตตุลาการในปี พ.ศ. 2535 มานิตย์ถูกปลดจากตำแหน่งอธิบดีผู้พิพากษาศาลอาญา ภายหลังได้รับการอภัยโทษ และกลับเข้ารับราชการ หลังจากเกษียณอายุแล้ว ยังดำรงตำแหน่งเป็นผู้พิพากษาพิเศษ และที่ปรึกษากฎหมายพรรคไทยรักไทย 
ในปี พ.ศ. 2549 มานิตย์ ได้มีบทบาทในการวิพากษ์วิจารณ์การทำงานของศาล ในคดีของคณะกรรมการการเลือกตั้ง (กกต.) ชุด พลเอก วาสนา เพิ่มลาภ และในปี พ.ศ. 2550 มานิตย์ได้วิพากษ์วิจารณ์การทำงานของตุลาการรัฐธรรมนูญ ในการตัดสินคดียุบพรรคไทยรักไทย หลังจากนั้น มานิตย์ ได้เข้าเป็นแกนนำกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อต่อต้านการรัฐประหารของ คปค.
ต่อมาในปี พ.ศ. 2551 สมัคร สุนทรเวช อดีตนายกรัฐมนตรี ตัดสินใจลาออกจากตำแหน่งสมาชิกสภาผู้แทนราษฎร แบบสัดส่วน มานิตย์จึงเลื่อนขึ้นไปดำรงตำแหน่งแทนสมัคร
ในปี พ.ศ. 2554 ได้รับตำแหน่งที่ปรึกษารัฐมนตรีว่าการกระทรวงวิทยาศาสตร์และเทคโนโลยีในรัฐบาลของ ยิ่งลักษณ์ ชินวัตร

**ประวัติการทำงาน**
 อดีตอธิบดีผู้พิพากษาศาลอาญา- อดีตผู้พิพากษาหัวหน้าคณะในศาลฎีกา - ข้าราชการตุลาการศาลยุติธรรม - ที่ปรึกษารัฐมนตรีว่าการกระทรวงวิทยาศาสตร์และเทคโนโลยี

**เครื่องราชอิสริยาภรณ์**

**อ้างอิง**
  9 แกนนำ นปก.คอตกเรียงแถวเข้ากรงขัง date=2012-10-20 -  มานิตย์ จิตต์จันทร์กลับ-  มานิตย์ จิตต์จันทร์กลับ-  “มานิตย์ จิตต์จันทร์กลับ” อดีตตุลาการหรือ “ทนายหน้าพรรค”fix-attempted=yes 
หมวดหมู่:ผู้พิพากษาไทย
หมวดหมู่:ข้าราชการฝ่ายตุลาการชาวไทย
หมวดหมู่:สามัญสมาชิกเนติบัณฑิตยสภา
หมวดหมู่:นักเคลื่อนไหวชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลัง
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระเจ้าบรมวงศ์เธอ กรมพระพิทักษเทเวศร์

พระเจ้าบรมวงศ์เธอ กรมพระพิทักษเทเวศร์ (18 เมษายน พ.ศ. 2341 – 16 เมษายน พ.ศ. 2406) มีพระนามเดิมว่า พระองค์เจ้ากุญชร เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาศิลา เมื่อวันพุธ เดือน 6 ขึ้น 4 ค่ำ ปีมะเมีย สัมฤทธิศก จุลศักราช 1160 ตรงกับวันที่ 18 เมษายน พ.ศ. 2341 เป็นต้นราชสกุลกุญชร
พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น กรมหมื่นพิทักษเทเวศร์ และโปรดให้ทรงว่ากรมม้า
ในวันที่ 25 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้เลื่อนกรมขึ้นเป็น กรมพระพิทักษเทเวศร์ นเรศรราชรวิวงศ์ อิศวรพงศพิพัฒนศักดิ อุดมอรรควรยศ วงศประนตนาถนเรนทร์ พาหเนนทรบพิตร และโปรดเกล้าฯ ให้กำกับกรมคชบาลเพิ่มอีกกรมหนึ่ง
พระองค์สิ้นพระชนม์ในสมัยรัชกาลที่ 4 เมื่อวันพฤหัสบดี เดือน 5 แรม 13 ค่ำ ปีกุน เบญจศก จุลศักราช 1225 ตรงกับวันที่ 16 เมษายน พ.ศ. 2406 สิริพระชันษา 65 ปี พระราชทานเพลิงพระศพ ณ พระเมรุ ท้องสนามหลวง

**พระโอรส-พระธิดา**
หม่อมเจ้าหญิงลม้าย
*หม่อมเจ้าหญิงลมุน (สิ้นชีพตักษัย 26 มิถุนายน พ.ศ. 2430)
*หม่อมเจ้าหญิงกลาง
*หม่อมเจ้าหญิงเล็ก
*หม่อมเจ้าชาย(ไม่ปรากฏพระนาม)
*หม่อมเจ้าชาย(ไม่ปรากฏพระนาม)
*หม่อมเจ้าหญิง(ไม่ปรากฏพระนาม)
*หม่อมเจ้าชาย(ไม่ปรากฏพระนาม)
*หม่อมเจ้าชาย(ไม่ปรากฏพระนาม)
*หม่อมเจ้าสิงหนาท ในสมัยรัชกาลที่ 5 ได้รับสถาปนาขึ้นเป็นพระวรวงศ์เธอ พระองค์เจ้าสิงหนาทราชดุรงค์ฤทธิ์ (28 กรกฎาคม พ.ศ. 2369 – 6 มกราคม พ.ศ. 2423)
*หม่อมเจ้าหญิงลไม (พ.ศ. 2372 – 14 กุมภาพันธ์ พ.ศ. 2401)
*หม่อมเจ้าหญิงสถิตย์ (สิ้นชีพิตักษัย 27 กุมภาพันธ์ พ.ศ. 2452; พระราชทานเพลิง ณ วัดสระเกศเมื่อวันที่ 3 กุมภาพันธ์ พ.ศ. 2457)
*หม่อมเจ้าหญิงฉวี (สิ้นชีพิตักษัย 8 มกราคม พ.ศ. 2450; พระราชทานเพลิง ณ วัดสระเกศ เมื่อวันที่ 3 กุมภาพันธ์ พ.ศ. 2457)
*หม่อมเจ้าหญิงนารี
*หม่อมเจ้าหญิงละไม
*หม่อมเจ้าหญิงละมุล
*หม่อมเจ้าหญิงพริ้ง
*หม่อมเจ้าชายภาณุมาศ ท.จ.,ต.ม. (พ.ศ. 2384 – 27 พฤศจิกายน พ.ศ. 2432; ได้รับพระราชทานโกศไม้สิบสอง พระราชทานเพลิง ณ วัดสระเกศ เมื่อวันที่ 24 พฤศจิกายน พ.ศ. 2441) สมรสกับหม่อมกลิ่น (สกุลเดิม คชเสนี)
*หม่อมเจ้าทรงทัด (พ.ศ. 2392 – 7 ธันวาคม พ.ศ. 2432; พระราชทานเพลิง ณ วัดสระเกศ เมื่อวันที่ 24 มีนาคม พ.ศ. 2435)
*หม่อมเจ้าหญิงเฉลิม กุญชร (พ.ศ. 2399 – 15 พฤษภาคม พ.ศ. 2465; พระราชทานเพลิง ณ วัดสระเกศ เมื่อวันที่ 26 มีนาคม พ.ศ. 2466)
*หม่อมเจ้าหญิง(ไม่ปรากฏพระนาม; ประสูติ 3 มีนาคม พ.ศ. 2400)
*หม่อมเจ้าศรีโสภณ กุญชร (ประสูติ พ.ศ. 2400)
*หม่อมเจ้าจุ้ย กุญชร
*หม่อมเจ้าสวัสดิ (สิ้นชีพิตักษัย พ.ศ. 2425)
*หม่อมเจ้าจิต กุญชร

**พระเกียรติยศ**

**พระอิสริยยศ**
 หม่อมเจ้ากุญชร (18 เมษายน พ.ศ. 2341 - พ.ศ. 2349)- พระเจ้าหลานเธอ พระองค์เจ้ากุญชร (พ.ศ. 2349 - 7 กันยายน พ.ศ. 2352)- พระเจ้าลูกยาเธอ พระองค์เจ้ากุญชร (7 กันยายน พ.ศ. 2352 - 21 กรกฎาคม พ.ศ. 2367)- พระเจ้าน้องยาเธอ พระองค์เจ้ากุญชร (21 กรกฎาคม พ.ศ. 2367)- พระเจ้าน้องยาเธอ กรมหมื่นพิทักษเทเวศร์ (พ.ศ. 2367 - 2 เมษายน พ.ศ. 2394)- พระเจ้าพี่ยาเธอ กรมหมื่นพิทักษเทเวศร์ (2 เมษายน พ.ศ. 2394 - 25 สิงหาคม พ.ศ. 2394)- พระเจ้าพี่ยาเธอ กรมพระพิทักษเทเวศร์ (25 สิงหาคม พ.ศ. 2394 - 16 เมษายน พ.ศ. 2406)
ภายหลังสิ้นพระชนม์- พระเจ้าบรมวงศ์เธอ กรมพระพิทักษเทเวศร์ (1 ตุลาคม พ.ศ. 2411)

**พงศาวลี**

**อ้างอิง**
หมวดหมู่:พระราชโอรสในรัชกาลที่ 2
หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าชาย
หมวดหมู่:กรมพระ
หมวดหมู่:ราชสกุลกุญชร
หมวดหมู่:บุคคลในประวัติศาสตร์กรุงรัตนโกสินทร์
สถานีย่อย:การทหาร/วันนี้ในอดีต/9 สิงหาคม

9 สิงหาคม- พ.ศ. 2488 (ค.ศ. 1945) - สงครามโลกครั้งที่สอง: สหรัฐอเมริกาทิ้งระเบิดปรมาณูลูกที่สองใส่เมืองนะงะซะกิ
จดหมายเหตุเดือนสิงหาคม
แก๊งค์สี่ขา ข้ามป่ามาป่วนเมือง

แก๊งค์สี่ขา ข้ามป่ามาป่วนเมือง (Over the Hedge) เป็นภาพยนตร์คอมพิวเตอร์แอนิเมชันคอม ในปี ค.ศ. 2006 สร้างจากการ์ตูนในชื่อเดียวกันของยูไนเต็ดมีเดีย กำกับโดยทิม จอห์นสัน, คารีย์ เคิร์กแพทริก และสร้างโดยบอนนี อาร์โนลด์ ออกฉายในสหรัฐอเมริกาเมื่อวันที่ 19 พฤษภาคม ค.ศ. 2006 สร้างโดยสตูดิโอดรีมเวิร์กแอนิเมชัน จัดจำหน่ายผ่านพาราเมาต์พิกเจอส์

**นักแสดง**

**สัตว์===                   

**มนุษย์**


**ประเทศไทย นักแสดง == 


**ประเทศไทย ประกอบ=== 


**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
**title=Over the Hedge- ข้อมูลจากสยามโซน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันพาราเมาต์พิกเจอส์
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์เกี่ยวกับสัตว์
ภูมิทัศน์ประหยัดพลังงาน

ภูมิทัศน์ประหยัดพลังงาน (อังกฤษ: Energy-efficient landscaping) เป็นงานออกแบบภูมิสถาปัตยกรรมประเภทหนึ่งที่มีความมุ่งหมายเพื่อลดการใช้พลังงาน ซึ่งมีข้อแตกต่างที่ชัดเจนระหว่างพลังงานที่ใช้ในการผลิตวัสดุและการก่อสร้างงานภูมิทัศน์และพลังงานที่ใช้ในระหว่างการใช้งานและการดูแลรักษา
เทคนิคในการออกแบบรวมถึง:- การปลูกต้นไม้เพื่อให้ร่มเงาอาคารสถานที่ที่ช่วยลดพลังงานที่ใช้ในการปรับอากาศ- การปลูกต้นไม้หรือการสร้างฉากกันลมเพื่อลดความเร็วลม เป็นการช่วยลดการสูญเสียความร้อนในอาคารในประเทศหนาว- การปกคลุมผนังโดยการใช้ไม้พุ่มหรือไม้เลื้อยเพื่อลดแรงลมที่ปะทะกำแพงที่ทำให้สูญเสียความร้อนในฤดูหนาวและลดความร้อนจากพลังงานแสงอาทิตย์ที่ปะทะโดยตรงในฤดูร้อน- การใช้เปลือกอาคารเป็นดิน (Earth sheltering) และการหันเหตัวอาคารให้เข้ากับรูปทรงแผ่นดินและทิศทางแดด-ลม- การทำหลังคาเขียวที่ทำให้อาคารเย็นลงด้วยมวลความร้อนของดินหรือวัสดุปลูกที่ชุ่มชื้นและการระเหยคายน้ำของพืชที่ปลูกคลุม- ลดปรากฏการณ์เกาะความร้อนด้วยการทำผิวพื้นพรุนน้ำ, ใช้ผิวพื้นที่มีอัตราส่วนรังสีสะท้อน (albedo) สูง, การให้ร่มเงา, และการลดพื้นผิวดาดแข็ง- ใช้โคมไฟที่มีกระบังแสงเต็มที่ (แยงตาทำให้ต้องเพิ่มความสว่าง) , ใช้อุปกรณ์ตรวจจับระดับแสงสว่าง, และใช้อุปกรณ์ไฟประสิทธิภาพสูง
เทคนิคภูมิทัศน์ประหยัดพลังงาน รวมถึงการใช้วัสดุท้องถิ่นเพื่อประหยัดพลังงานจากการขนส่ง, การทำปุ๋ยหมักและหั่นย่อยกิ่งไม้ ณ ที่ก่อสร้างเพื่อลดการขน "ขยะเขียว" ไปทิ้งนอกบริเวณก่อสร้าง, ใช้เครื่องมือและเครื่องทุ่นแรงธรรมดาเพื่อลดการใช้ไฟฟ้าหรือน้ำมัน, รวมทั้งการเลือกใช้พืชทนแล้งในพื้นที่แห้งแล้งหรือขาดน้ำ, การซื้อวัสดุพืชพรรณในท้องที่เพื่อลดการขนส่งและกรรมวิธีอื่นๆ ที่ช่วยลดการใช้พลังงาน

**ดูเพิ่ม**
 การอนุรักษ์พลังงาน (Energy conservation)- การออกแบบตามแนวน้ำ (Keyline design)- ภูมิสถาปัตยกรรม- การวางแผนภูมิสถาปัตยกรรม (Landscape planning)- สวนหลังคา (Roof garden)- สถาปัตยกรรมแบบยั่งยืน (Sustainable architecture)- ภูมิสถาปัตยกรรมแบบยั่งยืน (Sustainable landscape architecture)- การอนุรักษ์น้ำ (Water conservation)- ภูมิทัศน์แห้งแล้ง (Xeriscaping)

**แหล่งข้อมูลอื่น**
  เอกสารแหล่งข้อมูลซึ่งมีส่วนที่ว่าด้วยงานภูมิทัศน์-  ecoLogical Home Ideas date=2006-05-09  นิตยสารเกี่ยวกับการสร้าง-ปรับปรุงบ้าน-  Stopwaste.org หยุดทิ้งของเสีย
หมวดหมู่:พืชกรรมสวนและการทำสวน
หมวดหมู่:ภูมิทัศน์
หมวดหมู่:การอนุรักษ์พลังงาน
หมวดหมู่:ภูมิสถาปัตยกรรม
ภาษาไพ

ภาษาไพ (Phai) เป็นภาษาที่มีผู้พูดในประเทศไทยและลาว มีผู้พูดทั้งสิ้น 46,000 คน โดยอยู่ในไทยราว 31,000 คน (พ.ศ. 2536) ในตำบลทุ่งช้าง จังหวัดน่าน พูดภาษาลาวได้ด้วย ส่วนใหญ่เป็นผู้อพยพมาจากลาว ในลาวมี 15,000 คน (พ.ศ. 2538) ในแขวงพงสาลี แขวงไชยบุรี อยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ 

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
พไ
พไ
คัตสึมิ มากิยามะ

คัตสึมิ มากิยามะ (Makiyama Katsumi) เป็นนักมวยสากลชาวญี่ปุ่น เกิดเมื่อ 13 กรกฎาคม พ.ศ. 2524 ที่ฮกไกโด ประเทศญี่ปุ่น สถิติการชก 19 ครั้ง ชนะ 14 (น็อค 4) แพ้ 5

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO รุ่นซูเปอร์ฟลายเวทเมื่อ 29 ตุลาคม 2547 แพ้น็อค เม็ดเงิน กระทิงแดงยิม ยก 8 ที่ พิษณุโลก
** ชิงแชมป์ ABCO เฉพาะกาลรุ่นซูเปอร์ฟลายเวทเมื่อ 28 กรกฎาคม 2549 แพ้น็อค ฉัตรชัย อีลิทยิม ยก 5 ที่ สระบุรี

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:บุคคลจากจังหวัดฮกไกโด
ซิลวัน

ซิลวัน (Silvan) เป็นชื่อเรียกเอลฟ์ประเภทหนึ่งในปกรณัมชุดมิดเดิลเอิร์ธ ของ เจ. อาร์. อาร์. โทลคีน บางครั้งก็เรียกว่า วู้ดเอลฟ์ เอลฟ์ป่า หรือ พรายป่า มักเป็นที่เข้าใจกันในปกรณัมชุดนั้นว่า หมายถึงเอลฟ์ที่อาศัยอยู่ทางฟากตะวันออกของเทือกเขามิสตี้ ในอาณาเขตของป่าเมิร์ควู้ดและลอธลอริเอน ดังปรากฏในวรรณกรรมเรื่อง ลอร์ดออฟเดอะริงส์ นอกจากนี้คำว่า เอลฟ์ป่า ยังมีที่ใช้ในยุคที่หนึ่งของอาร์ดาในความหมายถึง เอลฟ์แห่งออสซิริอันด์ หรือลายเควนดิ
ซิลวันเอลฟ์จัดว่าอยู่ในกลุ่มตระกูลเทเลริ ในบรรดาสามตระกูลใหญ่ของเอลฟ์ ถ้าพิจารณาโดยละเอียดถือว่าเป็นหนึ่งในกลุ่มของเอลฟ์นันดอร์ ที่ผสมข้ามเผ่าพันธุ์กับพวกอวาริ ใช้ชีวิตอย่างอิสระอยู่ในป่า ในยุคหลังเมื่อต้องต่อสู้กับเจ้าแห่งความมืด จึงอยู่ภายใต้การปกครองของเอลฟ์ที่ทรงภูมิสูงกว่า คือพวกซินดาร์และพวกโนลดอร์ ตัวอย่างเช่น เอลฟ์ในป่าเมิร์ควู้ดจะอยู่ใต้การปกครองของกษัตริย์ธรันดูอิล ซึ่งเป็นเจ้านายซินดาร์องค์หนึ่ง ส่วนในลอริเอนอยู่ในปกครองของอัมเดียร์และอัมรอธ ยุคต่อมาจึงอยู่ใต้การปกครองของกาลาเดรียล (โนลดอร์) และเคเลบอร์น (ซินดาร์) เป็นต้น

**ดูเพิ่ม**
 เทเลริ

**อ้างอิง**
 ซิลมาริลลิออน โดย เจ. อาร์. อาร์. โทลคีน
หมวดหมู่:เอลฟ์ (มิดเดิลเอิร์ธ)
แอบถ่าย เดี่ยว 7

แอบถ่าย เดี่ยว 7  เป็นภาพยนตร์สารคดี/ตลก ออกฉายในวันที่ 7 สิงหาคม พ.ศ. 2551 แบบจำกัดโรงที่โรงภาพยนตร์ลิโด้ เป็นภาพยนตร์ที่ถ่ายทำเบื้องหน้า และเบื้องหลังการแสดงโชว์ เดี่ยวไมโครโฟน 7 ของอุดม แต้พานิช ผู้เป็นพี่ชายของสันติ แต้พานิช  โดยใช้กล้องวิดีโอ และกล้องดิจิตอล โดยที่ตัวอุดม แต้พานิช เอง ก็ไม่ทราบว่าน้องชายตั้งใจจะถ่ายเพื่อนำมาตัดต่อเป็นภาพยนตร์เรื่องนี้ 

**อ้างอิง**

**ดูเพิ่ม**
  ข้อมูลภาพยนตร์เรื่องแอบถ่าย เดี่ยว 7-  แฉ 
แอบถ่ายเดี่ยว7fix-attempted=yes - title=แอบถ่าย เดี่ยว 7 (2008)
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์สารคดี
หมวดหมู่:ภาพยนตร์ที่กำกับโดย สันติ แต้พานิช
หมวดหมู่:ภาพยนตร์เรียลลิตี
สแคร็บเบิล

สแคร็บเบิล (Scrabble) เป็นเกมเกี่ยวกับการต่อคำชนิดหนึ่ง ที่มีผู้เล่นระหว่าง 2-4 คน ใช้ระบบการนับคะแนนโดยนับจากการสร้างคำจากการเรียงแผ่นที่มีตัวอักษรอยู่ บนกระดานขนาด 15x15 ช่อง โดยสามารถวางได้ทั้งแนวขวางและแนวดิ่ง และต้องเป็นคำที่ปรากฏในพจนานุกรม โดยเฉพาะ The Official Scrabble Players Dictionary เป็นพจนานุกรมอย่างเป็นทางการสำหรับการเล่นเกมนี้
สแคร็บเบิลคิดค้นเมื่อปี ค.ศ. 1938 โดยนายอัลเฟรด บัทส์ สถาปนิกและวิศวกรชาวอังกฤษที่ตกงานตอนนั้น เขาได้ทดลองเล่นตัวอักษรวางบนตารางในกระดาน ในตอนแรกเขาเรียกว่า "Lexiko" ต่อมาเปลี่ยนเป็น "Criss-Crosswords" ต่อมาเขาแนะนำและขายเกมให้เพื่อนจนแพร่หลาย จนในปี ค.ศ. 1948 นายเจมส์บรูนอตได้ขายเกมนี้สู่ตลาด และได้เปลี่ยนชื่อมาเป็น สแคร็บเบิล
สแคร็บเบิลแพร่หลายมากครั้งทั้งในประเทศอังกฤษและอเมริกา จากนั้นก็ขยาย ต่อไปเรื่อยๆ ในประเทศของยุโรปและเอเชีย 
หมวดหมู่:เกมกระดาน
หมวดหมู่:สิ่งประดิษฐ์ของสหรัฐ
หมวดหมู่:กฎหมายลิขสิทธิ์

หมวดหมู่:กฎหมายทรัพย์สินทางปัญญา
หมวดหมู่:กฎหมายแบ่งตามประเด็น
หมวดหมู่:เสรีภาพในการแสดงออก
หมวดหมู่:กฎหมายเสรีภาพในการแสดงออก
พิมล แจ่มจรัส

พิมล แจ่มจรัส (เกิด พ.ศ. 2477 - 10 กรกฎาคม พ.ศ. 2552) อาจารย์ประจำสาขาวิชาการสื่อสารมวลชน คณะนิเทศศาสตร์ มหาวิทยาลัยเกริก กรรมการผู้ตัดสินรางวัลซีไรต์ เป็นนักเขียน นักแปล ผลงานด้านประวัติศาสตร์ และเรื่องราวในราชสำนักไทย เจ้าของนามปากกา "พิมาน แจ่มจรัส" และ "แคน สังคีต"
พิมล แจ่มจรัส เกิดที่จังหวัดสุราษฎร์ธานี จบการศึกษาจากมหาวิทยาลัยธรรมศาสตร์ เคยใช้ชีวิตเป็นครูสอนภาษาไทย เป็นอาจารย์สอนวิชาการเขียน และแต่งตำราเกี่ยวกับการเขียนชื่อ "เขียน" และยังมีผลงานแปลเรื่อง รุไบยาต ของโอมาร์ คัยยาม และแปลผลงานของนะญีบ มะห์ฟูซ (Naguib Mahfuz) นักเขียนรางวัลโนเบลสาขาวรรณกรรมปี ค.ศ. 1988 ชาวอียิปต์ เช่น "ฟ้าสาง ดาวสูญ" (The Beginning and the End), "กลางฝูงหมา" (The Thief and the Dogs), "โคตรไคไร" (Cairo Trilogy)

**อ้างอิง**
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
หมวดหมู่:นักวิชาการจากจังหวัดสุราษฎร์ธานี
หมวดหมู่:นักเขียนจากจังหวัดสุราษฎร์ธานี
หมวดหมู่:นักแปลชาวไทย
หมวดหมู่:บุคคลจากโรงเรียนสุราษฎร์ธานี
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:บุคคลจากคณะศิลปศาสตร์ มหาวิทยาลัยเกริก
ยิมนาสติก

Daniele Hypólito บนคานทรงตัว
ยิมนาสติก (Gymnastics) เป็นกีฬาที่เกี่ยวกับการแสดง ความแข็งแรง ความสวยงาม ความคล่องแคล่ว และการทำงานประสานกันของร่างกาย เป็นกีฬาแข่งขันเดี่ยว เป็นกีฬาสากลประเภทหนึ่งที่จัดเข้าแข่งขันในกีฬาโอลิมปิก ไม่ปรากฏหลักฐานแน่ชัดว่าเริ่มมาเมื่อใด แต่มาปรากฏก่อนคริสต์ศักราช 2,600 ปี  ซึ่งเป็นระยะเวลาที่ชาวจีนได้มีการฝึกฝนท่ากายบริหารและคิดประดิษฐ์ท่ากายบริหารขึ้น ณ ปีนั้นเอง 
อุปกรณ์ในประเภทชาย
# ฟลอร์เอ็กเซอร์ไซส์ (Floor exercise)
# ม้าหู หรือม้าหมุน (Pommel horse)
# ห่วง (Rings)
# ม้ากระโดด (Long horse)
# บาร์คู่ (Parallel bars)
# บาร์เดี่ยว (Horizontal bar)
อุปกรณ์ในประเภทหญิง
# ม้ากระโดด (Vaulting horse)
# บาร์ต่างระดับ (Uneven bars)
# คานทรงตัว (Balance bars)
# ฟลอร์เอ็กเซอร์ไซส์ (Floor exercise)
ยิมนาสติกอีกประเภท คือ ยิมนาสติกลีลาประกอบดนตรี (Rhythmic Sportive Gymnastic) เกิดขึ้นในปี พ.ศ. 2513 ทางแถบยุโรปตอนเหนือ ผู้เล่นจะเป็นผู้หญิงเท่านั้น เป็นการแสดงบนฟลอร์เอ็กเซอร์ไซส์ โดยจะเป็นการเคลื่อนไหวประกอบเสียงดนตรี และอุปกรณ์ต่างๆ เช่น บอล (Ball) ริบบิ้น (Ribbin) คทา หรือคลับ (Club) ห่วง (Hoop) เชือก (Rope)
ยิมนาสติกทั้งสองประเภทจะอยู่ภายใต้การควบคุมของสหพันธ์ยิมนาสติกสากล
ส่วนยิมนาสติกายกรรม หรือยิมนาสติกผาดโผนมิได้ขึ้นกับสหพันธ์ยิมนาสติกสากล  มีลักษณะการแข่งขันทั้งประเภทเดี่ยว ประเภทคู่ และประเภททีม เป็นลักษณะของการต่อตัว ผสมกับการแสดงท่ายืดหยุ่น หรือการตีลังกาทั้งบนฟลอร์ และกลางอากาศ โดยผู้เล่นแสดงเข้าจังหวะเสียงดนตรีให้มีความกลมกลืน  

**อ้างอิง**
  ประวัติยิมนาสติก siamsport.co.th
หมวดหมู่:ยิมนาสติก
หมวดหมู่:กีฬาในโอลิมปิกฤดูร้อน
ดึกแล้วคุณขา

ดึกแล้วคุณขา (Bangkok Time) เป็นภาพยนตร์ไทยที่กำกับโดยสันติ แต้พานิช ออกฉายในปี พ.ศ. 2550  โดยฉายแบบจำกัดโรงที่โรงภาพยนตร์ลิโด้
ดึกแล้วคุณขา เป็นภาพยนตร์รัก โรแมนติก มีเนื้อหาเกี่ยวกับรักสามเส้า ของชายสองหญิงหนึ่งที่เป็นคนทำงานกลางคืน คือ พ่อค้าขายของปลอมริมถนนสีลม (รับบทโดย อรรถพร ธีมากร) ชายหนุ่มบริการทางโทรศัพท์ (รับบทโดย  อนันดา เอเวอริ่งแฮม) และนางพยาบาลที่ต้องเข้าเวรกะดึก (รับบทโดย ดุสิตา อนุชิตชาญชัย)
ภาพยนตร์เรื่องนี้เข้าฉายใน Bangkok Film Festival 2007 และ Vancouver International Film Festival 2007 ในสาขา Dragon and Tiger Award 

**แหล่งข้อมูลอื่น**
  ข้อมูลจาก Movieseer date=2008-02-24 -  ข้อมูลจาก MThai Movie date=2008-06-24 -  Bangkok Time : ดึกแล้วคุณขา- title=ดึกแล้วคุณขา (2007)
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ที่กำกับโดย สันติ แต้พานิช
หมวดหมู่:ภาพยนตร์นอกกระแส
หมวดหมู่:ภาพยนตร์ที่มีฉากในกรุงเทพมหานคร
ปีเตอร์ กาเบรียล

ปีเตอร์ ไบรอัน กาเบรียล (Peter Brian Gabriel) เกิดเมื่อวันที่ 13 กุมภาพันธ์ ค.ศ. 1950 เป็นนักดนตรีชาวอังกฤษ มีชื่อเสียงจากการเป็นนักร้องนำวงเจเนซิส ซึ่งก่อตั้งวงในปี 1966 พวกเขามีผลงานอัลบั้ม 7 ชุด หลังจากนั้นกาเบรียลออกจากวงในปี 1975 มีผลงานเดี่ยว  11 อัลบั้ม มีเพลงดังอย่าง  “Shock the Monkey,” “Sledgehammer,” “Big Time” และ “In Your Eyes” 
ด้านงานธุรกิจเกี่ยวกับดนตรี สื่อและเทคโนโลยี เขาได้ก่อตั้งกลุ่มบริษัทรีล เวิลด์ ในปี 1987 ประกอบไปด้วย รีล เวิลด์ สตูดิโอส์, รีล เวิลด์ เรคคอร์ดส์และรีล เวิลด์ มัลติมีเดียและรีล เวิลด์ ฟิล์มส์ และเขาก่อตั้ง โอดีทู ในปี 1999 เป็นบริษัทจัดจำหน่ายตามความต้องการ ถือเป็นบริษัทจัดจำหน่ายดนตรีออนไลน์ชั้นแนวหน้าของยุโรป ในปี 2005 กาเบรียลได้ร่วมกับเดวิด แองเกลไอค์ซื้อกิจการบริษัทโซลิด สเตท โลจิค ซึ่งเป็นบริษัท ผู้ผลิตคอนโซลสำหรับการบันทึก การกระจายเสียงและงานโพสต์โปรดักชันสำหรับดนตรีระดับแนวหน้าของโลก และเขายังเป็นผู้ก่อตั้งเว็บไซต์ thefilter.com และ We7.com อีกด้วย
เขายังได้รับรางวัลแมน ออฟ พีซ ซึ่งมอบให้เขาโดยคณะกรรมการโนเบล พีซ และเชอวาเลียร์ ดังส์ ออเดอร์ เดอ อาร์ตส์ เอ เดอ เลทเทรอ และยังได้รับรางวัลบีที ดิจิทัล มิวสิก ไพโอเนียร์ อวอร์ด เขาก่อตั้ง วูมัด (เวิลด์ ออฟ มิวสิก อาร์ตส์ แอนด์ แดนซ์) ด้วยการจัดเทศกาลกว่า 50 ครั้งในกว่า 40 ประเทศ ซึ่งมูลนิธินี้ยังได้จัดการเรื่องการศึกษาและเวิร์คช็อปให้กับโรงเรียนอีกหลายที่
เขายังร่วมการทัวร์ด้านสิทธิมนุษยชนกับองค์กรนิรโทษกรรมสากลปี 1988 และร่วมก่อตั้ง Witness.org ในปี 1989 เพื่อมอบกล้องถ่ายรูปและคอมพิวเตอร์ให้กับนักเคลื่อนไหวเพื่อเรียกร้องสิทธิมนุษยชน และต่อมา เขาร่วมกับริชาร์ด แบรนสันก่อตั้ง Elders.org 

**อ้างอิง**
 http://entertainment.impaqmsn.com/news/articleschannelmovieid10001564page7.html date=2008-07-02 
หมวดหมู่:นักร้องอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากเทศมณฑลเซอร์รีย์
พายุ คลาร์ค

พายุ คลาร์ค (Payu Clark) หรือ สโตม คลาร์ค (Storm Clark; เกิด 28 มิถุนายน พ.ศ. 2534) ที่บาห์เรน เป็นอดีตนักร้องลูกครึ่งไทย-อเมริกา จากค่ายกามิกาเซ่ ที่อยู่ในเครือของบริษัทอาร์เอส มีผลงานอัลบั้มเดี่ยวอัลบั้มแรกคืออัลบั้ม พายุ และอัลบั้มที่สอง Perfect Storm

**ประวัติ**
พายุ คลาร์ค หรือ สโตม คลาร์ค เกิดเมื่อวันที่ 28 มิถุนายน พ.ศ. 2534 ที่บาห์เรน ในสงครามทะเลทราย  Desert Storm สงครามระหว่างประเทศสหรัฐอเมริกากับประเทศอิรัก เพื่อเป็นที่ระลึกจากเหตุการณ์ครั้งนั้นจึงได้ชื่อว่า พายุ หรือ Storm ปัจจุบันพายุเป็นศิลปินของค่ายกามิกาเซ่ในเครือของบริษัทอาร์เอส ซึ่งเป็นศิลปินนักร้องชายคนแรกของค่ายกามิกาเซ่ เปิดตัวอัลบั้มแรกในเพลง "ขัดใจ" กับกลุ่มกามิกาเซ่ ซึ่งเป็นเพลงเปิดตัวค่ายเพลง ต่อมาได้มีอัลบั้มเดี่ยวอัลบั้มที่ชื่อว่า "พายุ" ในปี พ.ศ. 2550 และได้ร้องเพลง "รักฉันเรียกว่าเธอ" และเพลง "Forward" กับกลุ่มกามิกาเซ่ในอัลบั้ม "Forword to U" และเพลง "เพลงรัก" และเพลง "เพื่อนกัน...ฉันรักเธอ" ในอัลบั้ม "Friendship Never Ends" ซึ่งทั้งสองอัลบั้มเป็นอัลบั้มพิเศษเพื่อเป็นการแทนความขอบคุณแฟนเพลงของค่ายกามิกาเซ่ นอกจากนี้พายุยังมีความสามารถในการเต้น, คาราเต้ และมวยไทยอีกด้วย และการที่พายุออกจาก kamikaze เพราะต้องออกไปเรียนต่อต่างประเทศ และสัญญาที่เซ็นไว้กับทางค่ายก็หมด ปัจจุบันพายุได้กลับมาที่ประเทศไทยแล้ว และพายุทำธุรกิจส่วนตัว

**ผลงาน**

**เพลงอื่น ๆ**
# ขัดใจ (เพลงเปิดตัว Kamikaze)
# Forward (อัลบั้ม Forward to U)
# รักฉันเรียกว่าเธอ (อัลบั้ม Forward to U)
# เพลงรัก (อัลบั้ม Friendship Never Ends)
# เพื่อนกัน...ฉันรักเธอ (อัลบั้ม Friendship Never Ends)
# KamiKaze Wave (อัลบั้ม I Love KamiKaze #2)
# feat. ให้กับ FFK ในเพลง แกล้งงอนถ้ารักกันยอมฉันนะเธอ
# feat. ให้กับ FFK ในเพลง Help Me please

**ผลงานแสดง === 

**อัลบั้มรวมศิลปิน ==== 

**ผลงานละครโทรทัศน์**

**ผลงานละครชุด**

**ผลงานละครเทิดพระเกียรติ**

**ผลงานละครซิทคอม**

**ภาพยนตร์ === 

**งานโฆษณา**
 โฆษณา TRUE- โฆษณา KSC Internet- โฆษณา เครื่องดื่มมิรินด้า

**คอนเสิร์ต**

**อ้างอิง**

**แหล่งข้อมูลอื่น**
  เว็บไซต์หลักของ Kamikaze date=2008-07-24 - payuclark
หมวดหมู่:นักร้องชายชาวไทย
หมวดหมู่:ชาวไทยเชื้อสายอเมริกัน
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
แม่แบบ:ถาม

15px {} 

**วิธีใช้**
แม่แบบนี้ใช้สำหรับ ถามคำถาม ในหน้าเสนอชื่อเพื่อเป็นผู้ดูแล 
โดยคัดลอกข้อความนี้ - ถามคำถาม --~~~~
วางเป็นรายการของผู้ที่แสดงความเห็น จะได้ผลดังนี้- ถามคำถาม --(ชื่อผู้ลงคะแนน)

**ดูเพิ่ม**
 เป็นกลาง - - เห็นด้วย - - ไม่เห็นด้วย - - สำเร็จ - - ไม่สำเร็จ - - ตอบ - - ความคิด - - ความเห็น -
แม่แบบ:ตอบ

15px {} 

**วิธีใช้**
แม่แบบนี้ใช้สำหรับ ตอบคำถาม ในหน้าเสนอชื่อเพื่อเป็นผู้ดูแล 
โดยคัดลอกข้อความนี้ - ตอบคำถาม --~~~~
วางเป็นรายการของผู้ที่แสดงความเห็น จะได้ผลดังนี้- ตอบคำถาม --(ชื่อผู้ลงคะแนน)

**ดูเพิ่ม**
 เป็นกลาง - - เห็นด้วย - - ไม่เห็นด้วย - - สำเร็จ - - ไม่สำเร็จ - - ถาม - - ความคิด - - ความเห็น -
ถนนยุงกัส

ถนนยุงกัส
ถนนยุงกัส (Camino de las Yungas) หรือ ถนนแห่งความตาย (El Camino de la Muerte) เป็นถนนในประเทศโบลิเวียที่เชื่อมต่อระหว่างกรุงลาปาซกับเมืองโกโรยโก ซึ่งอยู่ห่างจากกรุงลาปาซ 56 กิโลเมตรทางทิศตะวันออกเฉียงเหนือ ถนนสายนี้แคบและคดเคี้ยวจนทำให้เกิดอุบัติเหตุขึ้นบ่อย ๆ และในปี 1995 ธนาคารเพื่อการพัฒนาภูมิภาคอเมริกันก็ขนานนามมันว่า “ถนนที่อันตรายที่สุดในโลก” มีผู้เสียชีวิตบนถนนนี้ปีละประมาณ 200-300 คน

**ประวัติและลักษณะของถนน**
ถนนยุงกัสถูกสร้างขึ้นในช่วงคริสต์ทศวรรษ 1930 โดยเชลยศึกชาวปารากวัย ถนนเส้นนี้เป็นเส้นทางหนึ่งในไม่กี่เส้นทางที่เชื่อมระหว่างเขตป่าดิบชื้นแอมะซอนกับกรุงลาปาซ ถนนนี้อันตรายมากเนื่องจากถนนตั้งอยู่ข้างเหวที่สูงชัน มีความกว้างเพียงหนึ่งช่องทางจราจร (มีความกว้างน้อยกว่า 3.2 เมตร) และไม่มีรั้วกันขอบถนน นอกจากนี้ยังมักมีฝนและหมอกที่ทำให้ทัศนวิสัยไม่ดี พื้นถนนลื่น และทำให้มีหินหล่นจากภูเขาด้านบน
กฎจราจรท้องถิ่นกำหนดไว้ว่าผู้ขับถนนทางลาดลงต้องขับทางขอบนอกเมื่อมีรถสวนมา กฎนี้ทำให้รถที่วิ่งมาเร็วหยุดและเจรจาให้ผ่านทางไปได้อย่างปลอดภัย และยังให้รถวิ่งด้านซ้ายเมื่อสวนกันเพื่อให้ผู้ขับซึ่งขับพวงมาลัยข้างซ้ายมองเห็นขอบทางได้ดีขึ้น
เมื่อวันที่ 24 กรกฎาคม 1983 มีรถโดยสารประจำทางตกเหวจากถนนยุงกัสทำให้มีผู้เสียชีวิตมากกว่า 100 คน อุบัติเหตุครั้งนี้กล่าวกันว่าเป็นอุบัติเหตุทางการจราจรที่รุนแรงที่สุดของโบลิเวีย

**จักรยาน**
ความอันตรายของถนนนี้กลับดึงดูดนักท่องเที่ยวที่ชอบความตื่นเต้นมาเป็นจำนวนกว่า 25,000 คน
โดยส่วนใหญ่มักจะขี่จักรยานในช่วงที่ถนนลาดลงเป็นระยะทางประมาณ 64 กิโลเมตรจนถึงเมืองโกโรยโก ปัจจุบันมีบริษัททัวร์หลายแห่งที่ให้บริการทางด้านข้อมูล คนนำทาง การเดินทาง และอุปกรณ์
ถึงแม้จะเป็นที่นิยมของนักท่องเที่ยว แต่ถนนยุงกัสก็ยังอันตรายมาก ในปี 2008 มีผู้เสียชีวิตขณะขี่จักรยานอย่างน้อย 13 คน

**เส้นทางอื่น**
ปลายปี 2006 มีการเปิดใช้ถนนใหม่ที่เชื่อมจากลาปาซไปยังโกโรยโกซึ่งใช้เวลาก่อสร้างนานถึง 20 ปี ถนนใหม่นี้มีหลายช่องทางจราจร มีทางเดินเท้า รั้วกั้นขอบถนน ซึ่งปลอดภัยกว่าเส้นทางถนนยุงกัส และทำให้การจราจรบนถนนยุงกัสเบาบางลงมาก

**อ้างอิง**
หมวดหมู่:ประเทศโบลิเวีย
ไนท์ แอท เดอะ มิวเซียม 2 มหึมาพิพิธภัณฑ์ ดับเบิ้ลมันส์ทะลุโลก

ไนท์ แอท เดอะ มิวเซียม 2 มหึมาพิพิธภัณฑ์ ดับเบิ้ลมันส์ทะลุโลก (italic=yes)   เป็นภาพยนตร์ภาคต่อจากคืนมหัศจรรย์...พิพิธภัณฑ์มันส์ทะลุโลก โดยเล่าถึงลาร์รี่ ยามหนุ่มผู้ต้องเข้ามาช่วยกู้โลกโดยได้รับความร่วมมือจากเหล่ารูปปั้นเพื่อนเก่า
ของเขา

**นักแสดง**
 เบน สติลเลอร์ เป็น แลร์รี่ เดลีย์- ดิ๊ค แวน ไดค์ เป็น เซซิล เฟรเดริก- โรบิน วิลเลี่ยมส์ เป็น ธีโอดอร์ รูสเวลท์- เอมี่ อดัมส์ เป็น อเมเลีย เอียร์ฮาร์ต- โอเวน วิลสัน เป็น เจดีไดอาห์ สมิธ- แฮงก์ อาซาเรีย เป็น ฟาโรห์คาห์มุนราห์- ริคกี้ เจอร์เวส เป็น ดร.แมคฟี- จอน เบิร์นธัล เป็น อัล คาโปน- แบร๊ด การ์เร็ตต์ พากย์เสียงโมอาย- คริสโตเฟอร์ เกสต์ เป็น ซาร์อีวานที่ 4 แห่งรัสเซีย- บิล เฮเดอร์ เป็น Gen. จอร์จ เอ. คัสเตอร์- อัลเลน ชาแบ็ท เป็น จักรพรรดินโปเลียนที่ 1- เจค เชอร์รี่ เป็น  นิโคลัส เดลีย์- โธมัส เลนนอน เป็น พี่น้องไรต์ (วิลเบอร์ ไรต์)- โรเบิร์ต เบ็น กาแร้นท์ เป็น พี่น้องไรต์ (ออร์วิล ไรต์)- สตีฟ คูแกน เป็น ออคเทเวียส- แพทริค กัลเลเกอร์ เป็น อัตติลา- เจย์ บารูเชล เป็น โจอี้ โมโตโรลา

**ดูเพิ่ม**
  เว็บไซต์ทางการ date=2009-05-14 -  (2009) Night at the Museum 2: Battle of the Smithsonian date=2009-04-18  Trailer- 1078912
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ภาคต่อ
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในมอนทรีออล
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ที่มีฉากในวอชิงตัน ดี.ซี.
แม่แบบ:เหตุการณ์ปัจจุบัน/2551 สิงหาคม 17

เกิดเหตุการณ์จันทรุปราคาบางส่วน สามารถสังเกตได้ทั่วประเทศ ตั้งแต่เวลา 2.36-5.45 น.ที่กรุงเทพฯ ด้วยสัดส่วน 81%
}
ปลากดแดง

ปลากดแดง (Engraved catfish) เป็นปลาหนังน้ำกร่อยชนิดหนึ่ง มีชื่อวิทยาศาสตร์ว่า Nemapteryx caelata  ในวงศ์ปลากดทะเล   (Ariidae) มีรูปร่างอ้วนป้อม  หัวโตมีหนวด 6 เส้นอยู่รอบปาก ครีบไขมันเล็กมีจุดสีดำ ครีบหลังแหลมยาวเหมือนปลาเทพา ซึ่งเป็นปลาคนละสกุลและคนวงศ์กัน  ลำตัวมีสีเทา ครีบหางมีขนาดเล็ก
อาศัยอยู่เป็นฝูง ในชายฝั่งใกล้ปากแม่น้ำหรือป่าชายเลนของเอเชียตะวันออก พบได้ตั้งแต่อินเดีย, ปากีสถาน, บังกลาเทศ, พม่า, ไทย จนถึงชายทะเลอินโด-ออสเตรเลีย แต่ไม่พบในฟิลิปปินส์และออสเตรเลีย ขนาดโตเต็มที่ประมาณ 40 เซนติเมตร นิยมเลี้ยงเป็นปลาสวยงาม โดยชื่อเฉพาะในวงการปลาสวยงามเรียกว่า "ปลากดเทพา" และยังมีชื่ออื่น เช่น "ปลากดหัวโม่ง"  

**อ้างอิง**
กดเทพา
กดเทพา
กดเทพา
กดเทพา
เทพา
กดเทพา
กดเทพา
สถานีย่อย:การทหาร/วันนี้ในอดีต/10 สิงหาคม

10 สิงหาคม- พ.ศ. 2487 (ค.ศ. 1944) - สงครามโลกครั้งที่สอง: กองทัพอเมริกันสามารถขับไล่กองทัพญี่ปุ่นออกจากเกาะกวมจนหมดสิ้น
จดหมายเหตุเดือนสิงหาคม
พรรคการเริ่มต้นชาติปาเลสไตน์

พรรคการเริ่มต้นชาติปาเลสไตน์ (Palestinian National Initiative;ภาษาอาหรับ: المبادرة الوطنية الفلسطنية al-Mubadara al-Wataniyya al-Filistiniyya) เป็นพรรคการเมืองในปาเลสไตน์ นำโดย ดร. มุสตาฟา บัรเฆาตี ก่อตั้งเมื่อ 17 มิถุนายน พ.ศ. 2545 ในรอมัลลอหฺในเขตเวสต์แบงก์ซึ่งเป็นส่วนหนึ่งของเขตการปกครองปาเลสไตน์ โดยประกาศตัวเป็นทางเลือกที่สามเพื่อประชาธิปไตย อยู่ระหว่างกลุ่มฟาตะห์ (ซึ่งถูกมองว่าคอรัปชั่นและไม่เป็นประชาธิปไตย) กับกลุ่มฮามาส (ที่ถูกมองว่าหัวรุนแรงและอิงศาสนา)

**แนวคิด**
พรรคการเริ่มต้นชาติปาเลสไตน์มีเป้าหมายของตนเองในการทำให้ปาเลสไตน์มีเอกภาพและเป็นประชาธิปไตย โดยเน้นที่ตัวแทนชาติปาเลสไตน์ ซึ่งต้องปรับปรุงรูปแบบให้มีประชาธิปไตยมากขึ้น และมีรัฐบาลที่มีตัวแทนจากทุกส่วนเข้าร่วม (รวมทั้งกลุ่มฮามาสที่นิยมอิสลาม) เพื่อยุติความวุ่นวายและความไร้ประสิทธิภาพของกฎหมายในการเมืองปาเลสไตน์
พรรคการเริ่มต้นชาติปาเลสไตน์ต้องการให้มีทิศทางทางการเมืองเพียงทิศทางเดียวที่ถูกกำหนดอย่างเป็นประชาธิปไตย และนโยบายเดียวเพื่อให้ถึงเป้าหมาย พรรคการเริ่มต้นชาติปาเลสไตน์เชื่อว่าวิธีที่ใช้ควรรวมทั้งการสร้างกำลังทางทหารและดำเนินการเจรจาสันติภาพกันต่อไป หน่วยนี้ไม่มีกองกำลังฝ่ายทหารของตนเอง และไม่ใช้ความรุนแรง แม้จะสนับสนุนสิทธิในการต่อสู้เพื่อต่อต้านการรุกราน

**ผู้สนับสนุนและผู้นำ**
ผู้สนับสนุนพรรคการเริ่มต้นชาติปาเลสไตน์ส่วนมากเคยเป็นสมาชิกฝ่ายซ้ายของพรรคประชาชนปาเลสไตน์รวมทั้งองค์กรเอกชนและเอ็นจีโอที่ก่อตัวในเขตปกครองปาเลสไตน์ และเชื่อมต่อกับการสนับสนุนจากต่างชาติที่ส่งเสริมกลุ่มนี้ พรรคการเริ่มต้นชาติปาเลสไตน์ได้รับการสนับสนุนจากชาวปาเลสไตน์พลัดถิ่นโดยเฉพาะในจอร์แดน เลบานอนและซีเรีย

**ผลการเลือกตั้ง**
มุสตาฟา บัรเฆาตีลงสมัครรับเลือกตั้งเป็นประธานาธิบดีใน พ.ศ. 2548 โดยไม่มีคู่แข่งจากกลุ่มฮามาส ในขณะที่คู่แข่งจากองค์กรปลดปล่อยปาเลสไตน์คือมะห์มุด อับบาส ผลการเลือกตั้งปรากฏว่าบัรเฆาตีได้คะแนนเสียง 19.48% ส่วนอับบาสได้คะแนนเสียง 62.52% 
พรรคการเริ่มต้นชาติปาเลสไตน์ยังคงดำเนินการต่อไปภายใต้กลุ่มปาเลสไตน์เอกราช ในการเลือกตั้งสภานิติบัญญัติของปาเลสไตน์ในเดือนมกราคม พ.ศ. 2549 กลุ่มปาเลสไตน์เอกราชได้คะแนนเสียง 2.7% ได้ 2 ที่นั่ง หนึ่งในนั้นเป็นของบัรเฆาตี
ในการเลือกตั้งระดับท้องถิ่นช่วงแรกในเดือนมกราคม พ.ศ. 2548 พรรคการเริ่มต้นชาติปาเลสไตน์ได้รับชัยชนะ ในเดือนพฤษภาคม พ.ศ. 2548 ได้เสียงส่วนใหญ่อยางน้อย 6 เขต โดยคะแนนเสียง 10% เป็นของคู่แข่งอย่างกลุ่มฟาตะห์หรือฮามาส ในช่วงที่สามของการเลือกตั้งในเวสต์แบงก์เมื่อ 29 กันยายน พ.ศ. 2548 พรรคการเริ่มต้นชาติปาเลสไตน์ชนะการเลือกตั้งใน 18 จาก 104 เขต และได้ควบคุมการบริหาร 16 จาก 18 เขต

**อ้างอิง**

**แหล่งข้อมูลอื่น**
  Palestinian National Initiative date=2005-12-06  Official web page
หมวดหมู่:ขบวนการแบ่งแยกดินแดนปาเลสไตน์
หมวดหมู่:พรรคการเมืองปาเลสไตน์
พรรคประชาชนปาเลสไตน์

พรรคประชาชนปาเลสไตน์ (Palestinian People's Party; ภาษาอาหรับ:  حزب الشعب الفلسطيني Hizb al-Sha'b al-Filastini) ก่อตั้งเมื่อ พ.ศ. 2525 ในฐานะพรรคคอมมิวนิสต์ปาเลสไตน์ เป็นพรรคสังคมนิยมในเขตปกครองปาเลสไตน์และบริเวณอื่นๆของชาวปาเลสไตน์
พรรคคอมมิวนิสต์ปาเลสไตน์เริ่มก่อตั้งตั้งแต่ พ.ศ. 2462 หลังจากการก่อตั้งรัฐอิสราเอลและจอร์แดนผนวกดินแดนเวสต์แบงก์เป็นของตน กลุ่มคอมมิวนิสต์ในเวสต์แบงก์รวมเข้ากับพรรคคอมมิวนิสต์จอร์แดนซึ่งได้รับการสนับสนุนจากชาวปาเลสไตน์ด้วย พรรคได้รับการสนับสนุนจากขบวนการต่างๆของปาเลสไตน์และประชาชนในเวสต์แบงก์จนถึง พ.ศ. 2513 จากนั้นเริ่มลดลง ส่วนในฉนวนกาซา มีการก่อตั้งพรรคคอมมิวนิสต์ของชาวปาเลสไตน์อีกพรรคหนึ่ง
ในเดือนกุมภาพันธ์ พ.ศ. 2525 พรรคคอมมิวนิสต์ดั้งเดิมได้จัดการประชุมและตกลงจัดตั้งพรรคคอมมิวนิสต์ปาเลสไตน์ขึ้นใหม่ พรรคใหม่นี้มีความสัมพันธ์กับองค์กรปลดปล่อยปาเลสไตน์และเข้าร่วมกับองค์กรใน พ.ศ. 2530สมาชิกของพรรคได้เข้าร่วมในผู้บริหารระดับสูงขององค์กรปลดปล่อยปาเลสไตน์ในเดือนเมษายนของปีนั้น 
	
พรรคประชาชนปาเลสไตน์มีบทบาทสำคัญในการกระตุ้นให้คนระดับล่างสนับสนุนการลุกขึ้นต่อสู้ และภายใต้การนำของบาชีร บัรเฆาตี ได้มีบทบาทสำคัญในการประเมินทฤษฎีของมาร์กและเลนินใหม่ว่าเป็นปรัชญาทางการเมืองมากกว่าองค์กรคอมมิวนิสต์อื่นๆในบริเวณนั้น ได้มีการเปลี่ยนชื่อใหม่เมื่อ พ.ศ. 2534 หลังการล่มสลายของสหภาพโซเวียต มาเป็นพรรคประชาชนปาเลสไตน์ซึ่งสนับสนุนการต่อสู้ในปาเลสไตน์จนกว่าจะได้รับการปลดปล่อย
กลุ่มนี้สนับสนุนข้อตกลงออสโล ใน พ.ศ. 2545 เลขาธิการทั่วไปของพรรค มุสตาฟา บัรเฆาตีแยกออกไปตั้งพรรคการเริ่มต้นชาติปาเลสไตน์ ในการเลือกตั้งประธานาธิบดีเมื่อเดือนมกราคม พ.ศ. 2548 พรรคส่งผู้สมัครคือบัสซัม อัล-ซัลฮี ได้คะแนนเสียง 2.67% ในการเลือกตั้งสภานิติบัญญัติของปาเลสไตน์ พ.ศ. 2549 พรรคเข้าร่วมในกลุ่มอัล-บาดีลซ่งเป็นกลุ่มของพรรคฝ่ายซ้ายกับแนวร่วมประชาธิปไตยเพื่อการปลดปล่อยปาเลสไตน์ สหภาพประชาธิปไตยปาเลสไตน์และผู้สมัครอิสระ ได้คะแนนเสียง 2.8% และได้ 2 ที่นั่งจากทั้งหมด 132 ที่นั่ง

**อ้างอิง**

**ปหล่งข้อมูลอื่น**
  www.palpeople.org date=2007-10-21  ( มีบางหน้าเป็น ).-  A historical background to the Palestinian People’s Party, from the Party's website date=2007-12-27 -  www.mideastweb.org- http://www.globalsecurity.org/military/world/para/ppp.htm
หมวดหมู่:ขบวนการแบ่งแยกดินแดนปาเลสไตน์
หมวดหมู่:พรรคคอมมิวนิสต์
หมวดหมู่:พรรคการเมืองปาเลสไตน์
บัยตุลมาล (ฮิซบุลลอฮ์)

บัยตุลมาล (بيت المال) เป็นองค์กรที่ถูกฮิซบุลลอฮ์ควบคุม เน้นการให้บริการทางการเงิน ชื่อของขบวนการนี้ในภาษาอาหรับหมายถึง "บ้านของเงิน"
กลุ่มนี้จัดตั้งขึ้นภายใต้การสนับสนุนของเลขาธิการทั่วไปของฮิซบุลลอฮ์ ฮาซัน นารอลลอฮ์ ทำหน้าที่เป็นธนาคาร ผู้ให้เครดิต และหน่วยสำหรับการลงทุนสำหรับฮิซบุลลอฮ์ หัวหน้ากลุ่มคือฮุสไซน์ อัลชามี ขบวนการนี้มีสาขาในฮารัต ฮูไรก์เบรุตและที่อื่น ๆ ในเลบานอน จัดตั้งบริษัทเพื่อการเงินและการลงทุนของยัสเซอร์เพื่อรักษาความลับในการถ่ายโอนเงินและการทำธุรกิจของฮิซบุลลอฮ์
สหรัฐอเมริกาได้ประกาศให้บัยตุลมาลเป็นสถาบันการเงินที่ผิดกฎหมาย ทำธุรกิจที่เกี่ยวข้องกับการก่อการร้าย สำนักงานใหญ่ของบัยตุลมาลอยู่ในทางใต้ของเบรุตซึ่งอยู่ภายใต้อิทธิพลของฮิซบุลลอฮ์
หมวดหมู่:ฮิซบุลลอฮ์
การบันทึกเสียง

การบันทึกเสียง
เบื้องต้นจะต้องมีอุปกรณ์ดังต่อไปนี้ เช่น- Mixer- CD Player- Minidisc Recordable- Cassette Tape- Amplifier- Turntable- Microphone- Speaker- Computer and Recording Software เป็นต้น
การบันทึกเสียงจะต้องใช้ห้องบันทึกเสียงที่มีการออกแบบเฉพาะการบันทึกเสียง โดยมีการออกแบบให้เก็บเสียงไม่ให้เสียงสะท้อน และไม่ให้เสียงจากภายนอกเล็ดลอดเข้ามาได้ เรียกว่าระบบ Acoustic คือให้มีความเป็นธรรมชาติของเสียงมากที่สุด โดยอาจจะบุผนังด้วยวัสดุซับเสียงที่มีความอ่อนนุ่ม เช่น ผนังกระดานชานอ้อย ฟองน้ำที่ออกแบบเฉพาะใช้ในการบุผนังห้องบันทึกเสียง หรือ รังใส่ใข่
ห้องบันทึกเสียงโดยทั่วไปจะแบ่งเป็น 2 ส่วน คือส่วนควบคุมคือห้องที่รวบรวมอุปกรณ์ในการบันทึกเสียง และห้องผู้ประกาศ คือห้องที่จะมีเพียงไมโครโฟนหรือเครื่องดนตรีที่ต้องการจะบันทึกเท่านั้น โดยจะมีสายสัญญาณต่อพ่วงไปยังห้องควบคุมที่จะมีผนังกั้นแต่จะมีกระจกตรงกลางเพื่อให้มองเห็นการบันทึกเสียงของผู้ประกาศ
หมวดหมู่:เสียง
หมวดหมู่:เทคโนโลยีระบบเสียง
ภาษาสมราย

ภาษาสมราย หรือ ชองเหนือ เป็นภาษาที่มีผู้พูด 4,100 คนในประเทศกัมพูชาทางตะวันตก ใกล้เคียงกับภาษาชอง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยปอร์

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
สมราย
ภาษากะเหรี่ยงปะโอ

ภาษาปะโอ (ပအိုဝ်ႏဘာႏသာႏ, listen; ပအိုဝ်းဘာသာ) บางครั้งเรียก ต่องสู้ เป็นภาษากะเหรี่ยงที่ชาวปะโอพูดในประเทศพม่าถึง 900,000 คน มักเรียกว่าภาษาปะโอใต้หรือภาษากะเหรี่ยงดำ พบในไทย 743 คน (พ.ศ. 2543) ในแม่ฮ่องสอน มักเรียกว่าภาษาปะโอเหนือ จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง เรียงประโยคแบบประธาน-กริยา-กรรม
ภาษานี้โดยหลักเขียนด้วยอักษรพม่าที่มิชชันนารีคริสเตียนประดิษฐ์ขึ้น และสื่อต่าง ๆ มากมายที่มีอยู่บนอินเทอร์เน็ตในปัจจุบัน มาจากการมีส่วนร่วมของมิชชันนารีคริสเตียน แม้ว่ามีรายงานโดยทั่วไปว่าชาวปะโอส่วนใหญ่เป็นชาวพุทธ (โดยไม่มีสถิติจริง ฯลฯ)

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กะเหรี่ยงปะโอ
กะเหรี่ยงปะโอ
โรมิโอ โพลินาร์

ตาตา โพลินาร์ (Tata Polinar) หรือ โรเมโอ บาลาบา โพลินาร์ นักมวยสากลชาวฟิลิปปินส์ เกิดเมื่อ 4 พฤษภาคม พ.ศ. 2525 ที่ดาเบา ประเทศฟิลิปปินส์  สถิติการชก 28 ครั้ง ชนะ 8 (น็อค 2) เสมอ 2 แพ้ 18 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO รุ่นแบนตัมเวทเมื่อ 30 กันยายน 2548 แพ้น็อค ฉัตรชัย อีลิทยิม ยก 6 ที่ กทม.

**อ้างอิง**
  สถิติการชก boxrec.com date=2015-02-17  
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:บุคคลจากดาเบา